3. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 12346/279 της 1/30 Απρ. 1954 Περί κατατάξεως Ιαμ. Πηγών και καθορισμοί δικαιώματος χορηγήσεως άδειας υδροθεραπείας. Έχοντες υπ' όψιν: 1.Το Δ. της 21/31.3.1931 "περί κατατάξεως των ιαματικών πηγών". 2.Το Δ. της 21/27-2/1935 (αριθ.3 παρ.1). 3.Τας διατάξεις του Νόμ. 1624/1951 (άρθρ.5 παρ. ε' και άρθρ.13 παρ.1 εδαφ. ς'). 4.Τας διατάξεις του Α.Ν. 1813/1951 (άρθρ. 8 παρ. 3 και 4). 5.Την από 19.3.1954 (συνεδρίασις 12) γνωμοδότησιν του Δ.Σ. του Ε.Ο.Τ. περί κατατάξεως των λουτροπόλεων της Χώρας και καθορισμού του δικαιώματος χορηγήσεως αδείας υδροθεραπείας, αποφασίζομεν: Α'.Κατατάσσομεν από της Λουτρικής περιόδου 1954 και εφεξής τας λουτροπόλεις της Χώρας εις τας ακολούθους τέσσαρας κατηγορίας. 1.Α' Κατηγορίας, αι λουτροπόλεις Αιδηψού, Βουλιαγμένης, Καϊάφα, Καμμένων Βούρλων, Κυλλήνης Καλλιθέας, Λουτρακίου, Μεθάνων, Πλατυστόμου και Υπάτης. 2.Β' Κατηγορίας αι λουτροπόλεις Ικαρίας, Λαγκαδά, Νιγρίτας και Σμοκόβου. 3.Γ' Κατηγορίας, αι λουτροπόλεις Ελευθερών, Θερμής (Μυτιλήνης), Θερμοπυλών, Κύθνου και Ν. Απολλωνίας. 4.Τοπικής σημασίας πάσαι αι λοιπαί λουτροπόλεις της χώρας, αι μη υπαγόμεναι εις τας προηγουμένας τρεις κατηγορίας. Β'.Καθορίζομεν από της λουτρικής περιόδου 1954 και εφ' εξής τα δι' εκάστην χορηγουμένην άδειαν υδροθεραπείας εισπραττόμενα υπό του Ε.Ο.Τ. εφ' άπαξ κατά λουόμενον δικαιώματα ως ακολούθως. 1)Εις τας Α' κατηγορίας λουτροπόλεις δρχ. 20.000. 2)Εις τας Β' κατηγορίας λουτροπόλεις δρχ. 15.000. 3)Εις τας Γ΄ κατηγορίας λουτροπόλεις δρχ. 10.000 και εις τας τοπικής σημασίας τοιαύτας 10.000. 